Az RSVP a „répondez s’il vous plaît.” francia rövidítése, azaz „kérlek válaszolj”. Ez a modul tudja igazán megkönnyíteni az esküvőszervezést. Egy 100 fős esküvő esetében nagyjából 50 vendég visszajelzését várjátok. Tehát 50-en fognak titeket telefonon hívogatni az esküvő előtt, hogy visszajelezzenek, hogy jönnek-e, van-e ételallergia, kérnek-e szállást stb. Ezt az űrlappal szinte teljesen ki tudjátok küszöbölni. A visszajelző űrlapban a következő kérdések kerülnek kialakításra: részvételi szándék, név, email cím, telefonszám, ételallergia. Amennyiben esetleg ez nem lenne elegendő, bármilyen további információra vonatkozó kérdést fel lehet tenni az űrlapon keresztül. A beérkező visszajelzésekről az általatok megadott email címre rögtön kaptok egy email értesítést, de egy excelben összegyűjtve is megkapjátok amikor csak kéritek.